《琐窗寒 东风》
清代·丁澎

谁遣伊来，薄帏轻透，恼人情绪。偷送春光，巧逗眉心一缕。

怪东君、着意相寻，黄昏满院催红雨。更入柳非烟，弄花无影，断肠何处。

憔悴。防人恨，偏瘦惹梨花，香翻燕羽。墙头马上，剪剪轻寒乍起。

晕红酥、渐逼罗襟，画楼垂手人如醉。倍愁他、惯引消魂，赚尽伤春泪。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。